Kuukkeli-retki 31.1.–2.2.2025
2025-01-31 18:00 - 2025-02-02 14:00 (Europe/Helsinki) | Luukin Leirikeskus, Luukinranta 10, Espoo, 02970, Suomi
Järvihaukat liitävät perinteikkäälle talviretkelleen Luukkiin 31.1.–2.2.2025.
Ohjelmassa on talvisia seikkailuja, partiotaitoja ja koko perheelle avoimet ohjelmarastit!
Tarpojat ja sitä vanhemmat partiolaiset saapuvat paikalle perjantaina 31.1. klo 18. Sudenpennut ja seikkailijat saapuvat paikalle lauantaina 1.2. klo 10. Sopikaa yhteiset kyydit niin ruuhkaa voidaan välttää.
Partiolaisen perheenjäsenet ovat kutsuttuja mukaan sunnuntaina 2.2. klo 12 alkaen, jolloin on yhteinen lounas ulkona sekä ohjelmarasteja. Retki päättyy sunnuntaina klo 14:00 Luukin kartanon parkkipaikalle (huom ei Luukin leirikeskus).
Ilmoittaudu mukaan talven parhaaseen partiotapahtumaan täältä: kuksa.partio.fi/Kotisivut/login.aspx?Id=77587
Osallistumismaksu on 20 euroa. Ilmoittautuminen sulkeutuu 24.1.
Terveisin,
Retkenjohtajat Saksilus ja Konna
Kysymykset jaha.lpkj@gmail.com

Lintulauta 5.2.
2025-02-05 18:00 - 20:00 | Auroran kappeli, Heiniemenpolku 1, Espoo, 02940
Seuraava lintulauta järjestetään helmikuussa, 5.2. klo 18. Evästä tietenkin tarjolla, kannattaa tulla!

Kevätkokous
2025-03-22 14:00 - 17:00 | Kolo, Heiniemenpolku 1, Espoo, 02940, Suomi
Hei!
Järvihaukkojen sääntömääräinen kevätkokous pidetään lauantaina 22.3. kello 14 alkaen lippukunnan kololla Auroran kappelilla (Heiniemenpolku 1, Espoo). Esityslista alla.
Lippukunnan kokouksissa on kaikilla jäsenillä puheoikeus, mutta ainoastaan varsinaisilla jäsenillä äänioikeus. Lippukunnan varsinaisia eli A-jäseniä ovat kaikki 15 vuotta täyttäneet lippukunnan jäsenet. Lippukunnan muut jäsenet ovat B-jäseniä.
Lippukunnan sääntöjen mukaan lippukunnan maaliskuussa pidettävän kevätkokouksen
tehtävänä on:
1. Päättää lippukunnan vuoden 2024 toimintakertomuksen ja tilinpäätöksen vahvistamisesta.
2. Päättää tili-ja vastuuvapauden myöntämisestä vuoden 2024 hallitukselle
3. Käsitellä muut mahdolliset esille nousevat asiat
3.1. Jäseneksi ottamisen ohjesäännön vahvistaminen vastaamaan nykykäytäntöä
3.2. Taloudenhoidon ohjesäännön tarkentaminen korvattavien kulujen osalta
Evästä tarjolla, tervetuloa paikalle!
Konsta Vainikainen,
lippukunnanjohtaja

Nahkalilja
2025-04-18 07:00 - 2025-04-19 07:00 | Nuuksio
Tervetuloa Järvihaukkojen Nahkalilja-kävelytapahtumaan pitkäperjantaina 18.4.2025!
Tapahtumassa suoritetaan Nahkalilja-suoritusmerkki, joka kiinnitetään myöntämisen jälkeen partiovyöhön. Suorituksen edellytyksenä on, että määrätty kilometrimäärä kävellään yhden vuorokauden eli 24 tunnin sisällä. Jokaisella kävelijällä täytyy olla selässä reppu tai rinkka, jonka minimipaino on pakattuna 8 kg. Jokainen kantaa omat eväänsä ja muut tarvittavat tavarat (istuinalusta, ruokailuvälineet, vaihtovaatteet, vaihtokengät, kahdet vaihtosukat, omat lääkkeet ja ensiapuvälineet, vesipullo jne.). Lippukunta tarjoaa matkan varrella lämpimän ruoan ja tarvittaessa täydennystä eväspussiin.
Kävelemme Reitti 2000 -vaellus/maastopyöräreittiä pitkin. Jos et ole ennen suorittanut nahkaliljaa, suoritat vihreän nahkaliljan eli kävelet 40 km (alaikäraja 14 vuotta). Jos olet suorittanut viimeksi vihreän nahkaliljan, voit nyt suorittaa punaisen (50 km, alaikäraja 15 vuotta). Jos olet kävellyt punaisen, suoritat nyt harmaan (60 km, alaikäraja 16 vuotta). Kaikki aloittavat kävelyn Marketanpuistosta ja lopettavat, kun kilometrit ovat täynnä (40 km Kattila, 50 km Haltia, 60 km Espoon Automuseo).
Polulla nähdään!

Partioparaati
2025-04-27 11:00 - 14:00 | Helsinki, Finland
Järvihaukat osallistuvat tänäkin vuonna perinteikkääseen Partioparaatiin, joka järjestetään sunnuntaina 27.4. Helsingin keskustassa. Kuljemme keskustaan yhdessä julkisilla, lähtö on Kauniaisten juna-asemalta klo 11. Tarkemmat ohjeet kulkemisesta, pukukoodista ynnä muusta löytyvät ilmoittautumisvahvistuksesta. Ilmo on auki 25.4. asti.

JÄHELLYS ‘25
2025-06-11 17:00 - 2025-06-15 17:00 | Kavalahden leiri- ja kurssikeskus, Björnvikintie 109, Inkoo, Suomi
Espoon Järvihaukat ja Helsingin Eräleijonat yhdistävät voimansa ja järjestävät yhteisen kesäleirin Kavalahdessa 11.–15.6.2025.
Tarpojat ovat mukana 11.6. alkaen. Sudenpennut ja seikkailijat liittyvät seuraan 12.6.
Jos Kimaran vesisadekaaos jäi kaivelemaan, nyt on mahdollisuus luoda hieman aurinkoisempia muistoja. Joten kirjatkaa kalenteriin päivät muistiin ja suunnatkaa katseet kesään.
Kesäkuussa nähdään!

Tossu
2025-08-08 - 2025-08-10 | Kuusitupa, Rajakoskentie 5, Vantaa, 01760, Suomi
Ilmoittautuminen Tossu-viikonloppuun on nyt auki! Tervetuloa suunnittelemaan lippukunnan tulevaa kautta tai vaikka vaan hengaamaan hyvällä porukalla!☀️
Ollaan siis Kuusituvalla 8.–10.8.
Saa hyvin olla vaikka vain osan aikaa.

Riihitys 2025
2025-09-27 09:00 - 2025-09-28 17:00 | Etelälahti, Ollilantie 225 A, Otalampi, 03300, Finland
Syksyn paras partiotaitokisa eli Järvihaukkojen Riihitys järjestetään 27.–28.9.
Riihitykseen voivat osallistua kisaajina toisen vuoden seikkailijat sekä kaikki tarpojat.
Lähtö lauantaiaamuna Etelälahdesta (Ollilantie 225 A, Otalampi). Maali sunnuntaina puolen päivän aikaan Kattilan tulentekopaikalla.
Ilmoittautuminen on auki 24.9. asti.

Syyskokous 2025
2025-11-23 16:00 - 18:00 | Kolo, Heiniemenpolku 1, Espoo, 02940, Suomi
Lippukunnan sääntömääräinen syyskokous järjestetään 23.11. klo 16 alkaen kololla.
Kokoukseen ovat tervetulleita te kaikki! Tulkaahan siis paikan päälle kuuntelemaan.
Aiheina muun muassa ensi vuoden hallituskuviot, joten mikäli olisit mahdollisesti kiinnostunut tulemaan mukaan hallitukseen, saavu ehdottomasti paikalle! (Ja tottakai voi saapua huoletta vaikkei hallitus kiinnostaisi.)
Kokoukseen saavat osallistua kaikki JäHan jäsenet. 15 vuotta täyttäneillä on äänioikeus.

Lupauksenantokirkko
2025-12-06 11:00 - 12:00 | Suvelan kappeli, Kirstintie 24, Espoo, 02760
Lupauksenanto on tänä vuonna tuomiokirkon remontin johdosta Suvelan kappelissa klo 11–12.
Tilaisuuteen ovat tervetulleita kaikki partiolaiset, jotka ovat nyt syksyllä aloittaneet partion tai siirtyneet uuteen ikäkauteen, ja he, joiden ikäkausilupaus on jostakin muusta syystä jäänyt antamatta. Myös läheiset ovat tervetulleita seuraamaan tilaisuutta.
Lupauksenantotilaisuus on arvokas partiotapahtuma, minkä vuoksi tilaisuuden pukukoodi on partioasu eli partiohuivi, partiopaita, siistit tummat housut / hame (ei farkkuja) ja siistit kengät.
Muistattehan kiinnittää mahdolliset puuttuvat merkit partiopaitaan. Tässä ohje merkkien ompeluun eri ikäkausille: Partioasut ja -merkit.

Joulujuhla
2025-12-06 14:00 - 17:00 | Auroran kappeli, Heiniemenpolku 1, Espoo, 02940
Tämän vuoden partiolupauksenanto ja lippukunnan joulujuhla järjestetään tuttuun tapaan itsenäisyyspäivänä; lupauksenanto klo 11-12 ja joulujuhla klo 14.
HUOM: Lupauksenanto EI ole tänä vuonna tuomiokirkossa remontin vuoksi, vaan se järjestetään Suvelan kappelilla.
Joulujuhla on tuttuun tapaan kappelilla.
Muistutuksena vielä: partiolupauksen antavat uudet partiolaiset, sekä he, jotka ovat syksyllä siirtyneet uuteen ikäkauteen. Huomioittehan jo nyt, että Suvelan kappelilla on huomattavasti vähemmän parkkitilaa, kuin tuomiokirkolla.
Tarkemmat tiedot saapumisesta, pukeutumisesta ja tilaisuuden kulusta tulevat lähempänä juhlaa.

Johtajiston pikkujoulut
2025-12-07 13:00 - 17:00
JäHan johtajiston pikkujoulut järjestetään 7.12.
Tarkempi info ohjelmasta ja aikatauluista tulee myöhemmin, mutta päivä on jo päätetty.

JäHan talviretki 2026
2026-01-16 18:00 - 2026-01-18 14:00 | Luukin Leirikeskus, Luukinranta 10, Espoo, 02970, Suomi
Järvihaukkojen perinteinen talviretki pidetään taas Luukin leirikeskuksessa (Luukinranta 10) Pohjois-Espoossa 16.–18.1.2026.
Tarpojat ja sitä vanhemmat saapuvat Luukkiin perjantaina kello 18. Sudenpennut ja seikkailijat saapuvat lauantaiaaamuna kello 10. Retkelle ei järjestetä yhteiskuljetusta, joten sovittehan kimppakyytejä.
Voit ilmoittautua 13.1.2024 asti. Retki maksaa 20 e.
Retkellä ollaan paljon ulkona, lauantainakin koko päivä säästä riippumatta, joten varmista mukaan kaikenlaiselle kelille riittävästi vaatetta vaihtovaroineen. Tarpojat, samoajat ja vaeltajat (ja halutessaan nuoremmatkin) nukkuvat toisen yön kamiinalämmitetyissä puolijoukkueteltoissa, joten kunnollinen makuualusta ja -pussi ovat tarpeen. Pääsemme saunaan ja rohkeimmat avantoonkin, saamme tietysti maittavaa ruokaa sekä paljon uusia kavereita, taitoja ja muistoja. Tulethan mukaan!

Väiski 2026
2026-07-16 08:00 - 2026-07-23 17:00 | Ahtela, Ahtelantie 21, Sauvo, 21570
16.-23.7. Sauvon Ahtelassa järjestetään 12 vuoden tauon jälkeen Espoon ja Kauniaisten lippukuntien yhteinen kesäleiri Väiski.
Viimeisin Väiski järjestettiin siis vuonna 2014, joten monelle avautuu nyt ensimmäistä kertaa mahdollisuus päästä leirille. Väiskille odotetaan noin 2200 osallistujaa.
Pitkä leiri (tarpojille ja sitä vanhemmille) on 16.–23.7., seikkailijoiden leiri 16.–20.7. ja sudenpentuleiri 17.–20.7.
Ilmoittautumisaika on 1.2.–9.3.
Lisätietoa esimerkiksi pesteistä, leirimaksusta ja ohjelmasta löydät täältä: https://väiski.fi

Tossu
2026-08-07 18:00 - 2026-08-09 15:00
Järvihaukkojen toiminnansuunnitteluviikonlopppu. Tarkemmat tiedot tulossa myöhemmin.
